இசை நிகழ்ச்சிகளில் பலவிதமான இசைக்கருவிகளின் நாதம் ஒன்றிணைந்து கேட்க மிக இனிமையாக அடக்கமான இடத்தில் நன்கு ஒலிக்கும்போது, 'ஆகா, கச்சேரி களைக்கட்டிவிட்டது' என்பர்... நம் காய்கறி அங்காடிக்கு வரவேண்டிய காய்கறிகள் வெளியூரிலிருந்து நேரத்தில் வந்துவிட்டன...வியாபாரிகளும் மற்ற ஊழியர்களும் வந்தாயிற்று... பொதுமக்களும் வரத்துவங்கிவிட்டனர்... மொத்தத்தில் அங்காடி களைகட்டிவிட்டது...எனவே நம் வியாபாரமும் சக்கைபோடு போடும்.  கடன்+காரன்=கடங்காரன். எக்கச்சக்கமாக கடன்பட்டவரைக்  குறிப்பிடும் சொல்... மேலும் வசைச்சொல்லாகவும் பயன்படுகிறது.  முகுந்தன் பெரிய கடங்காரனாகி விட்டான். கடங்காரா, கடங்காரா போய் முதலில் உன் காரியத்தை முடி. அடிக்கடி என் சோலிக்கு வராதே!!  மை + இருட்டு = மையிருட்டு...மை எப்படி கன்னங்கரேலென்று இருக்குமோ அப்படிப்பட்ட தோற்றம் கொண்ட இருட்டு என்னும் பொருளாம்.